b'\n_START_ARTICLE_\nMarc Detton\n_START_PARAGRAPH_\nMarc Pierre Detton (20. februar 1901 - 24. januar 1977) var en fransk roer._NEWLINE_Detton vandt s\xc3\xb8lv i dobbeltsculler ved OL 1924 i Paris, sammen med Jean-Pierre Stock. I finalen blev franskm\xc3\xa6ndene besejret af Paul Costello og John B. Kelly Sr. fra USA, mens schweizerne Rudolf Bosshard og Heini Thoma fik bronze._NEWLINE_Ved OL 1924 stillede Detton desuden op i singlesculler, hvor han dog blev elimineret inden finalen.'